Η Διεύθυνση Δευτεροβάθμιας Εκπαίδευσης Ροδόπης διοργανώνει εκδήλωση μαθητικής δημιουργίας με τίτλο «**Τα σχολεία δημιουργούν και παρουσιάζουν**: θέατρο, κινηματογράφος, χορός, μουσική, εικαστικά, ραδιόφωνο, λαϊκός πολιτισμός, επιστήμη». Η εκδήλωση θα πραγματοποιηθεί την **Τετάρτη, 25 Ιουνίου 2014, μεταξύ 18.00΄-21.00΄**, στο **αμφιθέατρο του Μουσικού Σχολείου Κομοτηνής**. Περιλαμβάνεται μικρό μέρος των σχολικών προγραμμάτων που υλοποίησαν γυμνάσια και λύκεια της Ροδόπης, κατά το σχολικό έτος 2013-2014. Συνδιοργανώνουν ο τομέας Σχολικών Δραστηριοτήτων, το ΚΕΣΥΠ, ο Σ.Σ.Ν. και το Ε.Κ.Φ.Ε. της Διεύθυνσης Δευτεροβάθμιας Εκπαίδευσης Ροδόπης. Τα σχολεία εκπροσωπούνται από το Μειονοτικό Λύκειο Κομοτηνής, το Γυμνάσιο και Λύκειο Ξυλαγανής, το 1ο και 3ο Γυμνάσιο Κομοτηνής, το 1ο και 3ο ΓΕΛ Κομοτηνής, το Ε.Ε.Ε.Ε.Κ. και το Μουσικό Σχολείο Κομοτηνής.

ΠΡΟΓΡΑΜΜΑ

1. 18.00΄: Προσέλευση/Εισαγωγή
2. 18.15΄:Προβολή ταινίας *Κινηματογραφώντας...*- Μειονοτικό Λύκειο Κομοτηνής
3. 18.25΄: *Μια φορά κι ένα ζαμάνι: λαϊκά παραμύθια της περιοχής μας* – Γυμνάσιο Ξυλαγανής
4. 18.35΄: *Νίκος Καββαδίας: ποίηση και μουσική* – Λύκειο Ξυλαγανής
5. 18.50΄: *Μικροί δημοσιογράφοι* – 1ο Γυμνάσιο Κομοτηνής
6. 19.00΄: Oμάδα Ρομποτικής του 1ου Γυμνασίου Κομοτηνής
7. 19.10΄: *Particles in accelerando*: Ε.Κ.Φ.Ε. και Ομάδα Cern από μαθητές λυκείων της Ροδόπης
8. 19.20΄: *Το θρανίο μου στα ερτζιανά* – Μουσικό Σχολείο Κομοτηνής
9. 19.30΄: Προβολή ταινίας *Φύγε* – 1ο Γυμνάσιο Κομοτηνής
10. 19.40΄: *Αποτυπώματα 2014* - Ε.Ε.Ε.Ε.Κ. Κομοτηνής (σύμπραξη Ε.Ε.Ε.Ε.Κ. Κομοτηνής με το 3ο Γυμνάσιο Κομοτηνής)
11. 19.50΄: *Εργασία και χαρά* - 1ο Γυμνάσιο Κομοτηνής
12. 20.00΄: *Συναυλιακή Αγωγή* – Μουσικό Σχολείο Κομοτηνής
13. 20.10΄: Το θέατρο του Τσέχωφ και το μονόπρακτο *Αρκούδα* – 3ο ΓΕΛ Κομοτηνής
14. 21.00΄: *Τo καλό από το κακό απέχει ένα γράμμα* (χοροθέατρο) – 3ο Γυμνάσιο Κομοτηνής
15. *Trash Art*- 3ο Γυμνάσιο Κομοτηνής (Έκθεση έργων)